Bandera d'Aragón

A bandera d'Aragón ye a tradicional bandera d'os reis d'Aragón, que yera d'antis mas emplegata nomás por o rei, como expresión d'a suya sobiranía. 
Existe documentación que preba que ista fue usada ya dende os tiempos d'Alifonso II, estando universalment conoixida como "d'Aragón".

Son elementos comuns d'a bandera y o escudo os "palos de gules" u "barras d'Aragón", elemento historico común d'as actuals cuatre comunidaz autonomas que fuoron integradas en a Corona d'Aragón. Tamién apareixen en o escudo d'Espanya.

D'alcuerdo con o dito en l'articlo 3 d'o Estatuto d'Autonomía d'Aragón, a bandera d'Aragón ye a tradicional d'as cuatre barras royas horizontals sobre fundo amariello. A Lei d'Uso d'a Bandera y o Escudo d'Aragón regula o suyo emplego Lei 2/1984, de 16 de abril, sobre uso de la Bandera y el Escudo de Aragón.

Respecto a la posición d'o escudo, a Lei 2/1984, de 16 d'abril, d'a Comunidat Autonoma d'Aragón, regula l'uso d'a bandera y o escudo nacionals, establindo en o suyo articlo 5 que "O Escudo d'Aragón figurará siempre en o centro d'a bandera". Ley 2/1984, de 16 de abril, sobre uso de la bandera y el escudo de Aragón. 11 de mayo de 1984

Manimenos, o Decreto 48/1984 d'a Deputación Cheneral d'Aragón, por o que se fa publico o modelo oficial d'o escudo d'Aragón, y s'estableixen as normas precisas sobre a confección y caracteristicas materials d'a bandera d'Aragón, estableixe en o suyo articlo 2º que "cuan a bandera d'Aragón tienga a proporción normal, a largaria igual a tres meyos de l'amplaria, l'eixe d'o Escudo se meterá a una distancia d'a vaina de meya amplaria d'a Bandera", Decreto 48/1984, de 28 de junio de la Diputación General de Aragón, por el que se hace público el modelo oficial del escudo de Aragón, y se establecen las normas precisas sobre confección y características materiales de la Bandera de Aragón. 14 de chulio de 1984 estando ista a bandera emplegada por as institucions d'Aragón.

Asinas mesmo a "Ley 8/2018, de 28 de chunio, d'actualización d'os dreitos historicos d'Aragón" LEY 8/2018, de 28 de junio, de actualización de los derechos históricos de Aragón. confirma a opcionalidat d'o escudo en a bandera, estando asinas tamién oficial a bandera sin escudo, como apareixe descrito en o Estatuto d'Autonomía d'Aragón.

 Banderas preautonomicas 
L'ente preautonomico previo a la constitución d'o Gubierno d'Aragón y formau en primeras por os representants d'as tres deputacions provincials emplegoron cuantos simbolos. Inicialment, en 1977, mientres as primeras reunions, ondeó una bandera de barras royas sobre amariello y a l'asta un campo con a cruz de Sant Chorche, que fue aprobada o 28 de mayo de 1977 por o pleno d'a Deputación de Zaragoza. o 12 d'abril de 1978, y dica 1984 (anyo d'aprebación d'o Estatuto d'autonomía), se instituyó y emplegó a «constituyida por cuatre barras royas» y en a que se podeba incorporar o escudo que yera «o constituyido por os suyos cuatre cuartels tradicionals: a carrasca de Sobrarbe, a Cruz d'Enneco Ariesta, a cruz de Sant Chorche rodiada por as cuatre cabezas de moro y os palos de gules». Ista mida fue presa en a primera reunión d'a recient constituyida Deputación Cheneral d'Aragón. Hemeroteca de La Vanguardia, 13 de abril de 1978 O Decreto 48/1984, que regula o modelo oficial d'a bandera y o escudo, formaliza una variant d'ista bandera, desplazando o escudo enta l'asta y concretando un disenyo definiu d'o escudo.

Atras banderas
Dende ya fa anyos, se fan servir ta reivindicar a independencia d'Aragón cuantas variants d'o sinyal d'as cuatre barras con una estrela roya en meyo u en un cuartel en a esquina superior ezquierda (a on a estrela ye blanca y o cuartel azul en bellas variants) dita estrelada aragonesa.

 Se veiga tamién 
 Barras d'Aragón.
 Estrelada aragonesa.

 Referencias 


Aragon
Aragon
Aragon